بە سەرپەرشتی عیماد حسن و گەیلان تاھیر و یاریدای حەیدەر مەقسود-ی، یۆوەمین خولی فەرمی تۆپوپای (فوتبۆڵی) پەی گەنجاو دەگاو هەورامانی خەرپانی بە جوانتەرین شێوە لوا راوە و کۆتاییش ئاما. ئانەی چی خولەنە بەدی کریا و شایەنو ستایش کریا؟بە؟ئی جۆرەنە:
تیپە بەشداربییەکێ بەنامێ یاگە کۆن و دیارەکاو دەگاکێ بەشداریشا کەرد، پێسە ھانەو سوفیەلێ، مەرعە. یەوەجەرێ، ھانە ھەلوچێ و ....
بەکارئاردەو زوانی ھەورامی جە گردو بابەتەکاو خولەکەیەنە پەی پارێزنای و پەرەدای بە زوانی ھەورامی.
ئەنجامداو کۆنگرەی رۆچنامەوانی وەلێ گردو گەمەکانە پەی سەرپەرشتیار و کاپتن و یاریزانەکاو تیپەکا و بە ئامانجو ڤاس کەردەی ئامادەکاری و پلانەکاشا.
فارایۆ گردو گەمەکا بەشێوەو راستەوێ و زینڎە و بە کۆمێنتاری ھەورامی جە دیجیتاڵ میدیانە کە ئی بەشە زیاتەر چێژش دابێ بە گورموگوری خولەکەی.
ئامادە بییەی کەسایەتییە وەرزشیەکی دەگای پەی دیاری کەردەی عالتەرین گەمەکەری جە گردو گەمەکانە و پێشکەش کەردەی خەلاتی پەنەش دماو گەمەکا.
بەکارئاردەو سیستمو ڤاری پەی یۆھەمین جاری جە خولێ دلێوێیەنە، کە ئینەیچ خولەکەش زیاتەر رەسمی تەر و زەریفتەر کەرد کە حەکەم (داوەر) تاواش بە سود وورگێرتەی چی سیستمەیە بریاری دروست و یەکلاکەرەوە بڎۆنە.
دروست کەردەو چن گۆشێوە رۆژنامەوانی کە ونەدوای و داتاو ھەوالەکاو خولەکەیش چەنە وەڵاوێ کریاوە و چەنی گۆشەو کۆمێنتو ھاندەرا کە تاموچێژێ تایبەتش دابێ بە خولەکەی جە وەختە ئیسراحەتەکانە.
سازدای مەراسیمو کۆتایی خولەکەی بەشێوێ پرۆفیشنالانە و دابەشکەردەو خەلاتەکا سەرو پاڵەوانو خولەکەی و یاریزانە؟خاستەرینەکاو خولەکەی بە ئامادەبییەو چنڎان کەسایەتی دێرینێ و وەرزشوانێ دەگاو خەرپانی و ھەلەبجەی و ھەورامانی.
ئامادەبییەو ھاندەرانێ فرەی پەی تەماشاکەردەو گەمەکا کە ئینەیچ هۆکارەکەش مەگێڵۆنەوە پەی ئانەیە کە وەڵتەر باس کریێ و خەڵکو دەگاو خەرپانی و بەرو خەرپانی بە تامەزرۆییەوە ئێنێ و نیشێنرە بەدیارو گەمەکاوە.
سپۆنسەری کەردەی خولەکەی جە لایەن کۆمپانیاو زانا ئاسیای کە بی یۆ جە هۆکارەکا تا خولەکە بە عالتەرین و زەریفتەرین شێواز ببریۆنە ڕاوە.
ئی خالێ کە باسشا کریا بە جوانی و رێکوپێکی جە خولەکەنە بەدی کریێ کە ھامشێوەو خولە بەناوبانگە جیھانییەکان هەنێ، بەڵام بە جیاوازی ئانەی ئی خولە خولێوە دلێوێیی و سەرو ئاستو دەگایێوەنە بێ کە بەتامتەر و بەچێژتەربێ جە چامپیۆنزلیگو ئەوروپای.
سەرکەوتەی خولەکەی گێلۆوە پەی دلسۆزی و خوەموەری سەرپەرشتیاراو خولەکەی (گەیلان، عیماد و بەھامکاری حەیدەر)ی و ئەکاونتو فەرمی خولەکەی خولو خەرپانی و پەیجو دەگاو خەرپانی کە تاواشا نمونێ زەریف نیشانەو خەڵکی بڵا (بڎانێ) کە دەنگش جە پارێزگاو هەڵەبجەی و سەرتاسەر پانیشتو کوردستانییەنە داوە.
تەمامو یاریزانە بەشداربیەکێ و تیپەکێ جەخولەکەنە کارێشا کەرد بە بێ ھیچ تونڎوتیژییە گردو گەمەکا بەرانێ راوە کە ھیچ خولێوەنە ئینە بەدی نەکریان.
خولەکە بە بەشداری ١٢ تیپێ و ١٢٠ یارێزانێ خەرپانەیی جە ماوەو مانگەو رەمەزانییەنە لواڕاوە و دماجار ھانە ھەلوچێ و ھانەو سوفیەلێ یاوێ گەمەی دمایین و ھانەو سوفیەلی تاواش گەمەکەی بەرۆوە و بۆ بە پالەوانو یۆوەمین خولی فەرمی گەنجاو خەرپانی.
ڕۆچنامەوان جیھاد ھەورامی
